SARL-NUUS SONDAG 16 OKTOBER 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. Hierdie en vorige bulletins 
kan van www.sarl.org.za afgelaai word en u kan ook daar inteken om toekom- 
stige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 
DIE OORSPRONKLIKE OSCAR 1 OPGEKNAP 
'n GEVORDERDE LISENSIE -'n INTERESSANTE DEBAT 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


DIE OORSPRONKLIKE OSCAR 1 OPGEKNAP 


Die AMSAT NA 2011 Ruimtesimposium sal op Vrydag, 4-6 November in San 
Jose, Kalifornië gehou word. Vanjaar se simposium val saam met die 50ste 
herdenking van OSCAR 1, die eerste amateurradiosatelliet. Die simposium sal 
voordragte oor amateursatelliete, operasionele tegnieke, nuus en planne vanaf 
die amateursatellietwêreld asook `n AMSAT algemene vergadering en `n ver- 
gadering van die Raad van direkteure van AMSAT insluit. 


Terwyl die finale skedule nog uitgewerk word het AMSAT aangekondig dat 
Lance Ginner, K6GSJ, die spreker by die dinee sal wees. Ginner was behulp- 
saam met die bou en ontwikkeling van beide OSCAR 1 en OSCAR 2. Sy be- 
trokkenheid met Amateurradio Ruimtetuig het ook voortgegaan met OSOGAR 3, 
OSCAR 4, OSCAR 5 (die eerste vir die nuutgestigte “Radio Amateur Satellite 
Corporation” in 1970), OSCAR 6, OSCAR 7 en OSCAR 8. 


ARRL-laboratorium se toetsingenieur Bob Allison, WB1GCM, sal ook praat 
by die simposium, vergesel van `n opgeknapte prototipe van OSCAR 1. Met 
hulp van Ginner en ander AMSAT-lede, Allison en W1WA se stasiebevelvoerder 
Joe Carcia, NJ1@, is die prototipe opgeknap. Hulle het begin ploeter met 
die satelliet, een van drie wat gemaak is vir Projek OSCAR. Een van hierdie 
satelliete is in 1961 die ruimte in, een word vertoon by die Smithsonian Air and 
Space Museum in Washington, DC en die ander, tot onlangs, in 'n vertoonkas 
in die onderste ingang van ARRL-hoofkantoor. 


Ons wou dit regtig weer laat werk, het Allison gesê. “Ons het dus in die 
Februarie 1962 uitgawe van @ST gaan kyk wat destyds aan OSGAR 1 gewy 
is, die heel eerste amateurradiosatelliet wat die ruimte in gestuur is. Maar die 


kringdiagram wat ons gepubliseer het, het nie heeltemal ooreengekom met die 
wat ons gesien het toe ons die satelliet hier by Hoofkwartier oopgemaak het nie.” 


H] 


Volgens Carcia en Allison kon dit wees dat destyds, gedurende die koue-oorlog 
en die ruimtewedren, die VS-militêr nie die regte diagram in verkeerde hande 
wou laat val nie. “Ek het dae deurgebring met komponente naspoor op die bord 
maar dit wou net nie werk nie” het Oarcia gesê. “Ek het toe maar vir Lance 
Winner geskakel, een van die oorspronklike mense by projek OSCAR. Hy het 
gelag en gesê dat hy nie kon dink dat hulle dit sou doen nie, maar jy weet nooit 


Es) 


nie 


Na vele probeer en tref het Carcia OSCAR 1 gekry om 'n sein op 145 MHZ uit 
te saai, net soos die oorspronklike satelliet. Aangesien oorspronklike spesifieke 
wetenskaplike literatuur oor die satelliet nie beskikbaar was nie, het inligting uit 
die 1962 @ST en C@-artikels gehelp met die opknap van die sender in die ARRL- 
eenheid. Baie sorg is geneem om die oorspronklike onderdele te red, alhoewel 
die tyd sy tol geneem het by die meeste van die stroombaan. As sulks, al werk 
die sender, word die sleuteling van die sender gedoen deur PIC-bakensleuteling. 
Krag word verskaf vanaf `n standaard muurkubus wat 12 volt GS lewer. 


Vir nadere besonderhede oor die AMSA'T-ruimtesimposium, insluitend om aan- 
lyn te registreer, besoek asseblief die AMSAT-ruimtesimposium se webblad by 
www.amsat.org. 


'n GEVORDERDE LISENSIE -'n INTERESSANTE DEBAT 


By die RTA-simposium wat verlede naweek in Gauteng gehou is, is die vraag 
“Indien Suid-Afrika `n gevorderde lisensie kry, hoe moet dit lyk?” aktief be- 
spreek deur die voorsitters en verteenwoordigers van verskeie Gautengse klubs 
en afgevaardigdes wat die RTA bygewoon het. Die konsensus was “ja”, en die 
SARL behoort so `n saak met OKOSA op te volg by die amateurradiosimposium 
vir OKOSA-personeel wat vir Februarie 2012 beplan word. Die bespreking het 
tot die slotsom gekom dat so ʼn lisensie twee hoofdoelstellings moet navolg nl. 
om meer radioamateurs in tegnologie te betrek en kompetisie tussen radioama- 
teurs in alle aspekte van die stokperdjie te stimuleer. Wat die vereistes vir so `n 
lisensie sou wees het 'n wye reeks reaksies ontlok en sal sekerlik nog baie gede- 
batteer word. Daar is `n redelike area van ooreenkoms dat dit `n eksperimentele 
grondslag moet hê en nie bloot `n akademiese eksamen moet behels nie. 


Geredigeerde weergawe (sonder bespreking wat buite die onderwerp geval 
het) is beskikbaar op die web. Die SARL sal Integnet bespreking oor die 
onderwerp hou op Sondag 30 Oktober 2011 om 19:30. klubs wat nie tans hul 
herhaler koppel aan die telekonferensiebrug word uitgenooi om te begin reëlings 
tref. 


NUUTSTE OOR SARL-WEBBLAD SE OPKNAPPING 


Peter Hers rapporteer dat die hoofprobleem blykbaar tans intree nadat `n enkele 
fout voorgekom het en die transaksie gesluit word voordat al die huishoudelike 
funksies reg afgehandel is. Dit verhoed dat verdere funksies uitgevoer word met 


die gevolg dat die ASP 0113 afskakeling plaasvind. Die stelsel het dan tyd 
nodig om te herstel. 


Tans word die werk daarop gemik om die stelsel te stabiliseer en dit sal voorrang 
geniet bo alle ander veranderings, opgraderings en regmaak van vorige foute. 
Goeie vordering is gemaak om te verseker dat die bediener reggestel is om ons 
web te bedien. Sekere afdelings van die web (bv. Ruilhoekie, @SL-stelsel) is tans 
tydelik buite werking gestel om die aantal foute, wat `n impak op beskikbaarheid 
maak, te verminder. Hulle sal herstel word sodra beskikbaarheid verbeter het. 


Gebruikers sou opgelet het dat, wanneer dit reg werk, die reaksie vanaf die tuiste 
baie goed is. Die prosesseerder kan maklik die vrag hanteer en tipies loop dit 
teen minder as 5% gebruik. Bandwydte is genoeg en is nie onder ter enige tyd 
onder beperking nie. Die beskikbaarheid word op verskeie maniere nagegaan. 


Peter het 'n spesiale e-posadres daargestel om probleme te log. Indien jy `n onge- 
wone probleem vind, stuur ASSEBLIEF `n e-pos aan sarlweb@peterhers.co.za. 
Ek skandeer die forum van tyd tot tyd om seker te maak dat dit korrek werk 
ingeval daar enige snaakse gedrag gerapporteer word, maar moet asseblief nie 
op die forum staatmaak om probleme te rapporteer nie. Daar is min waarde 
daarin om gedurig “ASP 0113 afskakelings” te rapporteer ons is terdeë daarvan 
bewus deur stelsellogs. Tans voorsien ons geen groot veranderings nie, soos om 
te skuif na PRP-skrif, of ASP.net nie. Die koste maak dit nie vir die SARL 
lonend nie. 


Laastens, onthou asb. dat elkeen wat aan die SARL-web werk is vrywilligers 
met ander werk, families en ander verantwoordelikhede en ook daar van hou om 
Amateurradio te speel. So, al die werk sal gedoen word wanneer tyd beskikbaar 
is. 

KOMPETISIENUUS 


Die laaste SARL @RP-snelloop vir die jaar vind plaas op 22 Oktober 2011. Die 
reëls kan in die “Blouboek” gevind word. Hierdie is 'n gulde geleentheid om jou 
mobiele of @RP-stel te toets. Laat ons `n bietjie pret hê op die 22 Oktober. 


SARL SE 80 m KLUBKOMPEISIE 


Die vyfde been van hierdie kompetisie het plaasgevind op Woensdag 28 Septem- 
ber met RTD- en PSK-aktiwiteit. Die komitee het ses logstate ontvang wat drie 
klubs verteenwoordig. 


1ste Wesrand ARK, 324 punte met 4 logs 2de Sandton ARK, 9 punte met 1 log 
3de Antieke Draadloosvereniging, 6 punte met 1 log 


Na hierdie vyfde been is die volledige uitslae as volg: 


1ste Wesrand ARK, 324 punte en 24 logs 2de Antieke Draadloosassosiasie, 61 
punte en 7 logs 3de Bloemfontein RAK, 39 punte en 2 logs 4de Noordkaap ARK, 
29 punte en 2 logs 5de Sasolburg ARK, 26 punte en 1 log 6de Sandton ARK, 18 
punte en 2 logs 7de Port Elizabeth ARV, 17 punte en 1 log. 


Die laaste kompetisie in hierdie reeks is 'n GG-kompetisie wat op Woensdag 30 
November gehou sal word. 


2011 SARL-BHF/UHF resultate vir die September been 


Die volgende statistieke kan uit die logs wat ontvang is, verkry word. 5 logs is 
ontvang, 3 stasies het slegs analoog, terwyl 1 stasie analoog & digitaal, terwyl 
1 stasie slegs digitaal gewerk het. Aan analoogkant was 82 stasies op 2 m, 6 op 
4 m,26 op 6 m, 34 op 70 cm. Op die digitale kant was 6 stasies op FSK441 op 
6 meter en 2 stasies op FSK441 op 4 meter. 


Die resultate is as volg 

Digitale kompetisie 

1 ste Andre Botes, Z2ACP, 44 785 punte 2de Derek Gravett, ZS$5Y, 19 954 punte 
Analoogkompetisie 


1 ste Wesrand ARK, ZS6WR, 48 070 punte 2 de Sasolburg ARK, ZS4SRK 31 
295 punte 3 de Magalies ARK, ZS6MRK 12 879 punte 


Langste afstand gewerk (km) 


6 m analoog 171 digitaal 11814 m analoog 78 - digitaal 1 1812 m analoog 
368 digitaal 460 70 cm analoog, 135 23 cm analoog, 8 


Resultate vir albei bene:- 


Analoog 1 ste Wesrand ARK, ZS6WR, 48 070 punte 2 de Sasolburg ARK, 
ZSASRK, 31 225 punte 3 de Magalies ARK, ZS6MRK, 12 879 punte 


Digitaal 1 ste Andre Botes, ZS2ACOP, 183 641 punte 2 de Derek Gravett, 
ZS5Y, 163 177 Punte 3 de Pierre van Deventer, ZS6A, 113 758 punte 


Die volle resultate is op die Forum geplaas. Die resultate sal ook in HF Hap- 
penings wees. 


Die gelukkige wenner van die trekking is ZS2ACP, Andre Botes. 
HEF VOORTPLANTINGSVOORSPELLING 


Hannes Coetzee, ZS6GBZP, berig dat die sonaktiwiteitsvlak laag is maar dat dit 
waarskynlik die stilte voor die storm is met so baie sonvlekke wat begin sigbaar 
word. Die nuutste sonvlek is 13820. Daar is tans tien sonvlekgroepe sigbaar 
waarvan verskeie C-klas fakkels produseer. 


Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week ongeveer 80. 


20 tot 10 m gaan pret wees met verskeie openinge gedurende die verloop van 
die dag. 


Besoek gerus www.spaceweather.co.za vir meer inligting. 


DAGBOEK VAN GEBEURE 


15/16 Oktober - “Jamboree on the air”. 20 Oktober RA Eksamen. 22 Ok- 
tober Laaste @RP-snelloop vir die jaar. 30 Oktober lIntegnet om 19:30 
oor gevorderde lisensie. 'Tot 31 Oktober - ZL-stasies met ZM-voorvoegsels en 
ZLARUGBY en ZL6RWC op die lug. 4/6 November AMSAT NA se ruimtes- 
imposium in San Jose, Kalifornië. 13 November Pears HF-kompetisie 12:00 tot 
16:00 UTC. 19/20 November SARL-velddagkompetisie. 27 November GG- 
been van 80 m klubkompetisie. 27 November Digitale kompetisie. 30 Novem- 
ber Laaste dag vir insending van logstate vir PEARS HF DX ekspedisie 31 
Januarie 2012 Sluitingsdatum vir insending van voorgestelde aanbiedings vir 
SA AMSAT se Ruimtesimposium. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 (100 KW) en 17 760 kHz (250 kW en was 17 750 kHz). 
Daar is ook 'n potgooi-uitsending deur ZS6RO. Vir oudiostrome en Echolink 
deur ZS6FCOS, besoek www.sarl.org.za, klik op `'Amateur Radio TODAY”, gaan 
af op die groen kolom en klik op “LISTEN ON THE WEB'. `n Heruitsending 
vind Maandagaande om 16:30 UTC op 4 895 kHz (100 kW en was 8 230 kHz) 
plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Gustav, ZSGBWN. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


